**NÁRODNÁ RADA SLOVENSKEJ REPUBLIKY**

**VIII. volebné obdobie**

*Návrh*

**ZÁKON**

z ........... 2023,

**ktorým sa mení a dopĺňa zákon č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I.**

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z., zákona č. 375/2014 Z. z., zákona č. 353/2015 Z. z., zákona č. 378/2015 Z. z., zákona č. 125/2016 Z. z., zákona č. 355/2016 Z. z., zákona č. 191/2018 Z. z., zákona č. 83/2019 Z. z., zákona č. 223/2019 Z. z., zákona č. 391/2019 Z. z., zákona č. 393/2019 Z. z., zákona č. 46/2020 Z. z., zákona č. 63/2020 Z. z., nálezu Ústavného súdu Slovenskej republiky č. 124/2020 Z. z., zákona č. 275/2020 Z. z., zákona č. 296/2020 Z. z., zákona č. 9/2021 Z. z., zákona č. 310/2021 Z. z., zákona č. 374/2021 Z. z., zákona č. 485/2021 Z. z., zákona č. 92/2022 Z. z. a zákona č. 199/2022 Z. z., zákona č. 232/2022 Z. z., zákona č. 345/2022 Z. z., zákona č. 352/2022 Z. z., zákona č. 376/2022 Z. z., zákona č. 400/2022 Z. z., zákona č. 401/2022 Z. z. a zákona č. 96/2023 Z. z. sa mení a dopĺňa takto:

1. V § 2 ods. 3 sa na konci pripája táto veta: „Za fyzickú osobu s ťažkým zdravotným postihnutím sa výlučne na účely poskytovania peňažného príspevku na opatrovanie považuje bez ohľadu na splnenie podmienky podľa prvej vety aj fyzická osoba podľa § 14 ods. 5.“.

2. V § 11 ods. 1 písm. f), ods. 3 a 14 sa slová „ods. 6“ nahrádzajú slovami „ods. 7“.

3. V § 14 sa za odsek 4 vkladá nový odsek 5, ktorý znie:

„(5) Fyzická osoba s ťažkým zdravotným postihnutím odkázaná na opatrovanie je aj fyzická osoba, ktorou je maloletý pacient s onkologickým ochorením, maloletý pacient s hematoonkologickým ochorením alebo maloletý pacient zaradený do transplantačného programu. Dĺžku odkázanosti na opatrovanie určí posudkový lekár v rozmedzí od 1 mesiaca do 12 mesiacov od ukončenia aktívnej liečby tejto fyzickej osoby. Aktívnou liečbou sa rozumie podávanie onkologickej alebo hematoonkologickej liečby. Posudkový lekár je viazaný odborným názorom ošetrujúceho lekára danej fyzickej osoby. Ustanovenia osobitného predpisu10) sa nepoužijú.“.

Doterajšie odseky 5 až 11 sa označujú ako odseky 6 až 12.

4. V § 16 ods. 2 sa slová „ods. 11“ nahrádzajú slovami „ods. 12“.

5. V § 18 ods. 5 sa slová „ods. 3“ nahrádzajú slovami „ods. 4“ a slová „ods. 13“ sa nahrádzajú slovami „ods. 14“.

6. V § 40 ods. 1 sa za slová „odkázaná na opatrovanie“ vkladajú slová „alebo fyzickú osobu podľa § 14 ods. 5“.

7. V § 40 sa za odsek 2 vkladá nový odsek 3, ktorý znie:

„(3) Peňažný príspevok na opatrovanie sa podľa § 14 ods. 5 nevypláca, ak sa na fyzickú osobu podľa § 14 ods. 5 vypláca materské, rodičovský príspevok alebo príspevok na starostlivosť o dieťa.“.

Doterajšie odseky 3 až 21 sa označujú ako odseky 4 až 22.

8. V § 42 ods. 7 a 8 sa slová „ods. 7 a 8“ nahrádzajú slovami „ods. 8 a 9“.

9. V § 43 ods. 2 a 3 sa slová „ods. 14 a 16“ nahrádzajú slovami „ods. 15 a 17“.

10. V § 51 písm. h) sa slová „ods. 6“ nahrádzajú slovami „ods. 7“.

11. V § 52 písm. s) sa slová „ods. 6“ nahrádzajú slovami „ods. 7“.

**Čl. II**

Tento zákon nadobúda účinnosť 1. septembra 2023.